אירוס שחום

אירוס שחום (שם מדעי: Iris atrofusca; נקרא גם Iris loessicola, Gilead iris) הוא מין של צמח בסוג אירוס מתת הסוג אירוס (Iris Iris) בסקציה אירוסי ההיכל. אירוס שחום הוגדר לראשונה על ידי טוביה קושניר בשנת 1947. בעבר, אירוס שחום נקרא בשמות שונים, עד שקיבל את השם הנוכחי עקב צבע פרחיו. מקור שמו המדעי הוא אדמת הלס שעליה הוא גדל. הצמח תת-אנדמי לישראל ולירדן.

מאפיינים 
אזור הגידול הוא באזורי הספר בהרי יהודה ושומרון, בקעת באר שבע, ערד וחבל יתיר, וכן בגלעד. הצמח לא נפגע מעיבוד קרקע בעזרת מחרשה מסורתית, אך עיבוד מכני של הקרקע פגע קשות בבית גידולו בקרקעות הלס.
בשמורות טבע נחל תקוע ניתן להבחין בפריחה של עשרות פריטים מדי שנה בחודשים ניסן ואייר. מקבצים גדולים נמצאים בעונה באזור היישוב הבדואי "מרעית" ובוואדי בסמוך לבית הספר היסודי שנמצא בקרבת היישוב דריג'את.

יחסית לאירוסי ההיכל אירוס שחום הוא צמח קטן ממדים. צבע הפרח הוא חום כהה עד שחור. במרכז עלה העטיף החיצוני ישנו כתם כהה, ועליו זקן של שערות צהובות. בעלי העטיף הפנימיים ניתן להבחין בעורקים כהים יותר. הצמח פורח בחודש מרץ.

ככל שאר אירוסי ההיכל, אירוס שחום הוא פרח מוגן.

גלריה

קישורים חיצוניים

 אירוס שחום - אגדות ומידע מפורט מתוך האתר טיולים בארץ מגדיר צמחים
 אתר המאגד את הצמחים הגדלים בישראל.

הערות שוליים

אירוסיים
ארץ ישראל: אירוסיים
ערכי טבע מוגנים בישראל: צמחים
צמחי בר בסכנת הכחדה בישראל
ארץ ישראל: צמחים אנדמיים
פרחים חומים בארץ ישראל